Tlalnepantla de Baz

Este artikolo uza la grafia de Aki Yerushalayim para la lingua judeo-espanyola. Mersi muncho por mantener el artikolo uzando este estil. Tlalnepantla de Baz es uno de los 125 belediye del Estado de Meksiko. Ay en el belediye una povlasion de 664,225 avitantes en el anyo 2010. La kavesera del belediye es la sivdad de Tlalnepantla de Baz. Endemas es uno de los belediyes mas industriozos del paiz i konta kon una de las zonas industrialas mas grandes en el estado. Etimolojia Tlalnepantla, en lingua orijinaria signifika Lugar en medio de la tierra, el orijen del biervo en lingua nahuatl es tlalli (tirra) i -nepantlah (lugar en medio), deriva de una aglutinasion de dos palavras. La alkunya de Baz es en onra al governador del estado de Meksiko, Gustavo Baz Prada, nasido en Tlalnepantla. Istorya Los primeros afinkamientos umanos de la kuenka del Vaye de Meksiko se dyeron en las vizinazas dela Serralada de Guadalupe aze 12 a 15 mil anyos a.C. en lugares konosidos komo Ticomán, El Arbolillo i Zacatenco. Estos lugares alkuna vez pertenesieron al Distrito de Tlalnepantla, oy se topan en la Delegación Gustavo A. Madero, dela Sivdad de Meksiko; Endemas kabe destakar ke en el belediye se an ayado alkunos guesos de perezoso i otros animales komo dyente de sable, kavayo, mamut, gamel, bisonte i lobos. Los ayazgos de Tequesquinahuac en 1952, i los de las estradas de Abasolo en el 2001, zon muestra de la fauna egzistente aze unos 10 a 14 mil anyos detras. Jeografia Tlalnepantla de Baz topa al sentro del estado, konta kon una superfisie de 77.17 km² de territorio. La kavesera o kapital es Tlalnepantla i se topa al norte kon el belediye de Tultitlán i Cuautitlán Izcalli, al sud kon Naucalpan de Juárez, al este kon Sivdad de Meksiko (belediyes de Gustavo A. Madero i Azcapotzalco) i tambien kon Ecatepec de Morelos, al oeste kon Atizapán de Zaragoza. Ay un eksklave al oryente del belediye, topando kon la Sivdad de Meksiko, el su nombre es San Juan Ixhuatepec, esa lokalidad linda kon el belediye de Ecatepec de Morelos. Kima El kima del belediye de Tlalnepantla de Baz es templado sub-umido. Governo i administrasion Ekonomia En el belediye ay 2,700 industrias lokalisadas, siendo Tlalnepantla el belediye mas industriozo del paiz siendo una de las zonas industrialas mas agrandadas, enjunto kon Naucalpan de Juárez and Monterrey, i el mayor del estado de Meksiko. Las faktorias mas emportantes zon de kumida, empakes, tabako, tekstiles, papel, minerales i metales, kemekos i drivados del petroleo, makinaria i produktos madereros. La zona ay mas de 15,000 bodegas i sentros de distribusion. Komersio Es endemas una zona kon munchos sentros komersiales o malls i lonjas departamentales de grande lusho sovre Periferiko, Sentro Istoryiko i Sivdad Satélite, siendo sus prinsipalas kalejas; ansina komo el komersio del tradisionalo tianguis, de orijin mesoamerikano. Demografia Asigun el Censo de Población y Vivienda 2010 echo por el Instituto Nacional de Estadística y Geografía (INEGI) en 2010, el belediye de Tlalnepantla de Baz kontava azta ese anyo kon un porsentaxe de nifus de 15 a 29 anyos de 25.6%, de los kualos, 26.4% zon ombres i 24.9% zon mujeres. El PorSentaxe de povlasión de 60 i más anyos es de 11% de la povlasión. El belediye de Tlalnepantla de Baz es uno de los 125 estado de México ke forman parte de la Zona Metropolitana del Vaye de Meksiko. Akodros Tlalnepantla de Baz tiene munchas sivdades ermanas: La Serena, Chile Ourense, Espanya Ver endemas Estado de Meksiko Referensias Atamientos eksternos